## El director general de Transparència assenyala que el Consell avança cap a uns pressupostos participatius “amb garantia de transparència” en els quals la ciutadania estiga verdaderament implicada

*** José Tárrega intervé en la inauguració de la jornada ‘Pressupostos participatius, experiències i reptes per al futur’ a Gandia**

El director general de Transparència i Participació, José Tárrega, ha intervingut a Gandia en la inauguració de la jornada ‘Pressupostos participatius, experiències i reptes per al futur’, activitat que forma part del conveni de col·laboració entre la Generalitat i la Universitat d’Alacant en matèria de participació ciutadana.

José Tárrega ha assenyalat que “ens trobem en una fase de reflexió en la qual s’ha avaluat el projecte pilot de pressupostos participatius”, un procés que ha permés detectar “debilitats substancials” en el seu desenvolupament i execució, aspectes en els quals cal incidir “per a posar en marxa uns pressupostos participatius amb garantia de transparència en els quals la ciutadania estiga verdaderament implicada”.

José Tárrega ha valorat positivament este tipus de trobades en les quals podem compartir experiències per a “involucrar a la ciutadania en les polítiques públiques com a garantia de governs més oberts, responsables i sensibles als ciutadans i ciutadanes”.

Durant la sessió s’ha presentat l’estudi ‘Bones pràctiques dels processos de participació ciutadana i diagnòstic del teixit associatiu valencià’, a càrrec del sociòleg de la Universitat d’Alacant, Pau Caparrós. Al seu torn, representants del teixit associatiu de Gandia han donat a conéixer un balanç sobre la participació ciutadana en la localitat. També s’ha desenvolupat una taula redona en la qual s’han posat en comú diferents experiències sobre pressupostos participatius.

Fecha: 10/05/2024